जम्मू एवं कश्मीर के पुलवामा (Pulwama IED Blast) स्थित अवन्तीपुरा के गोरीपुरा इलाके में उस वक्त यह हमला हुआ, जब सीआरपीएफ (CRPF)  का काफिला गुजर रहा था. सीआरपीएफ काफिले पर हुए हमले में करीब 350 किलो IED (Improvised Explosive Device) का इस्तेमाल हुआ. आतंकी संगठन जैश-ए-मोहम्मद (Jaish-e-Mohammed) ने हमले की जिम्मेदारी ली और इसे आत्मघाती हमला बताया. सूत्र बता रहे हैं कि इस आतंकी हमले (Pulwama Attack) में शहीद हुए जवानों का आंकड़ा 41 के करीब पहुंच गया है. हालांकि आधिकारिक तौर पर सीआरपीएफ ने 37 जवानों के शहीद होने की ही पुष्टि की है. श्रीनगर में हमले में शहीद हुए जवानों को श्रद्धांजलि दी जाएगी. उसके बाद सारे शवों को एक विशेष विमान से गाजियाबाद के हिंडन एयर बेस लाया जाएगा. यहीं से जिस इलाके के जवान हैं वहां शव भेजे जाएंगे. उत्तर प्रदेश से करीब 10 से 12 और पंजाब से 4-5 जवान हैं, बाकी राज्यो से एक दो जवान हैं. इस हादसे से भारत के लोगों में काफी गुस्सा है. टीम इंडिया के पूर्व क्रिकेटर वीरेंद्र सहवाग (Virender Sehwag) ने ट्वीट कर शहीदों को श्रद्धांजलि दी और आतंकियों को गुस्से में लिखा है- 'सुधर जाओ वरना सुधार देंगे.'
 
Really pained by the cowardly attack on our CRPF in J&K in which our brave men have been martyred . No words are enough to describe the pain. I wish a speedy recovery to those injured.#SudharJaaoWarnaSudhaarDenge
 
वीरेंद्र सहवाग ने लिखा- 'आतंकवादियों के इस कायरतापूर्ण हमले से मन दुखी है. इस हमले में हमारे सीआरफीएफ के कई जवान शहीद हो गए. इस दर्द को बयां करने के लिए मेरे पास शब्द नहीं है.' उन्होंने इसी के साथ एक हैशटैग डाला. जिसमें लिखा था- #SudharJaaoWarnaSudhaarDenge. पूर्व क्रिकेटर गौतम गंभीर ने भी इस हमले की निंदा की है. ट्विटर पर उन्होंने लिखा- 'हां, बात करते हैं अलगाववादियों से, बात करते हैं पाकिस्तान से लेकिन इस बार बातचीत टेबल पर नहीं बल्कि मैदान-ए-जंग में होनी चाहिए. अब बर्दाश्त की करने की सीमा खत्म हो गई है.'
पुलवामा हमला LIVE UPDATES: विशेष विमान से हिंडन एयरबेस लाया जाएगा शहीद जवानों का शव
 
Yes, let's talk with the separatists. Yes, let's talk with Pakistan. But this time conversation can't be on the table, it has to be in a battle ground. Enough is enough. 18 CRPF personnel killed in IED blast on Srinagar-Jammu highway https://t.co/aa0t0idiHY via @economictimes
 
जम्मू-कश्मीर के पुलवामा में सीआरपीएफ पर हुए आतंकी हमले पर देश भर में उबाल है. राष्ट्रीय स्वयंसेवक संघ (RSS) प्रमुख मोहन भागवत ने भी इस मुद्दे पर कड़ी प्रतिक्रिया दी है. उन्होंने कहा कि यह कायराना कृत्य है और दोषियों पर कड़ी कार्रवाई होनी चाहिए. सबको इसका इंतजार है. हमले की घटना को केंद्र सरकार ने बेहद गंभीरता से लिया है. कांग्रेस की वरिष्ठ नेता और यूपीए की चेयरमैन सोनिया गांधी ने गुरुवार को कहा कि वह जम्मू कश्मीर में सीआरपीएफ के काफिले पर ‘बर्बर हमले' को लेकर गुस्से में हैं. बता दें कि यह हमला श्रीनगर से सिर्फ 20 किलोमीटर की दूरी पर हुआ है. रक्षा राज्य मंत्री सुभाष भामरे ने कहा कि दोषियों को बख्शा नहीं जाएगा. इस बीच पीएम मोदी ने राष्ट्रीय सुरक्षा सलाहकार (NSA) अजीत डोभाल से भी बात की.
पुलवामा अटैक पर वीरेंद्र सहवाग ने निकाला गुस्सा.
वीरेंद्र सहवाग ने गुस्से में आतंकियों को कहा- सुधर जाओ वरना सुधार देंगे.
हमले में करीब 350 किलो IED का इस्तेमाल हुआ.